Bekende paartjie in Clivia-kringe lê die tuig neer | News24
Bekende paartjie in Clivia-kringe lê die tuig neer
Willie en Cynthia le Roux het 'n collage ontvang om dankie te sê vir hul jare-lange diens aan die Oostelike Provinsie Clivia Klub. Foto: VERSKAF
NA vyftien jaar se diens lê Willie en Cynthia le Roux die tuig neer, onderskeidelik as Voorsitter en Assistent-sekretaresse van die Oostelike Provinsie Clivia Klub.
Hulle het in 2000 as lede by die klub aangesluit. Willie is gou daarna op die komitee gekoöpteer en in 2002 as Voorsitter verkies.
Cynthia het later as sekretaresse gevolg. Uit die staanspoor het Willie homself beywer vir die bevordering van die Clivia plant in die streek en met Cynthia se ondersteuning asook die hulp van die komitee en ander lede is die klub tot 'n modelklub uitgebou en as derde grootste in die land.
"Ons het in 2007 uitgetree, maar later by twee verdere geleenthede weer ingespring tot waar ons nou in 2015 finaal uitgetree het as Voorsitter en Assistant Sekretaresse," het Willie gesê.
Hul harde werk is beloon toe Willie in 2006 deur die Clivia Vereniging vereer is met 'n Meriete-toekenning vir sy bydrae tot die bevordering van Clivia.
In 2012 het Willie en Cynthia 'n Sertifikaat van Waardering van die klub ontvang gevolg met die toekenning van Ere-Lidmaatskap in Februarie 2015 en 'n collage geskenk deur die klub in September 2015.
"Ek wil graag baie dankie sê aan die Klub Komitee vir die geskenk, aan al die Clivia lede en vriende vir hul ondersteuning en lede van die Pers vir hulle samewerking. Ook 'n hartelike dank aan Cynthia vir haar bydrae en al die jare wat sy my as Voorsitter so getrou bygestaan en ondersteun het," het Willie afgesluit